**8522 Nemesgörzsöny, Széchenyi u. 10.**

**ikt.szám:…….../2022.**

**J E G Y Z Ő K Ö N Y V**

Készült: Nemesgörzsöny Község Önkormányzata Képviselő-testületének 2022. augusztus 3-i nyilvános üléséről, mely 10 óra 00 perckor kezdődött.

Az ülés helye: Nemesgörzsönyi Közös Önkormányzati Hivatal

Jelen vannak: Nemesgörzsöny Község Önkormányzata Képviselő-testülete részéről

Tatai László polgármester

 Buzás Sándor

 Dombó Lászlóné

Távol van: Csuka Géza

Keresztes Lajos

Tanácskozási joggal: Novák Edit aljegyző

Érdeklődő: -

Tatai László polgármester köszönti a megjelenteket, s megállapítja, hogy Nemesgörzsöny Község Képviselő-testülete határozatképes, mivel a megválasztott 5 fő képviselő közül 3 fő jelen van. Csuka Géza alpolgármester és Keresztes Lajos képviselő távolmaradását előre jelezte. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nemesgörzsöny község Önkormányzatának Képviselő-testülete 3 igen szavazattal, tartózkodás és ellenszavazat nélkül a következő határozatot hozza:

**47/2022.(VIII.3.) önkormányzati határozat**

Nemesgörzsöny Község Önkormányzatának képviselő-testülete 2022. augusztus 3-i ülésének napirendjét az alábbiak szerint határozza meg:

1. Együttműködési megállapodás elfogadása

Előadó: polgármester

1. Eseti közbeszerzési szabályzat elfogadása

Előadó: polgármester

1. „**Nemesgörzsöny - Marcaltő külterületén útfelújítás**” tárgyú - a közbeszerzésekről szóló 2015. évi CXLIII törvény (továbbiakban: Kbt.) 112. §-a szerinti nyílt közbeszerzési eljárás megindítása

Előadó: polgármester

Napirendek tárgyalása:

**1)Együttműködési megállapodás elfogadása**

**Előadó: polgármester**

Tatai László polgármester elmondja, hogy Nemesgörzsöny Község Önkormányzata és Marcaltő Község Önkormányzata a VP-3307577202 azonosító számú, „Nemesgörzsöny és Marcaltő külterületi útjainak felújítása az alapvető szolgáltatások el” című projekt kapcsán támogatásban részesült. A projekt keretében megvalósuló kivitelezési munkák műszakilag összekapcsolódnak, ezért az építési beruházások megvalósításának céljából egy közbeszerzési eljárás lefolytatása szükséges, melyhez elkészül az együttműködési megállapodás. Ismerteti a tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**48/2022. (VIII.4.) önkormányzati határozat**

Nemesgörzsöny Község Önkormányzati Képviselő-testülete elhatározta, hogy mint közös ajánlatkérők a „Nemesgörzsöny – Marcaltő külterületén útfelújítás” tárgyú beruházás kivitelezőjének kiválasztására, Nemesgörzsöny község Önkormányzatával együttműködési megállapodást köt közös, – nyílt –közbeszerzési eljárás lefolytatására.

Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

**2)Eseti közbeszerzési szabályzat elfogadása**

**Előadó: polgármester**

Tatai László polgármester tájékoztatja a Képviselő-testületet, hogy a kiküldött előterjesztésben foglaltaknak megfelelően szükséges egy Eseti közbeszerzési Szabályzat elfogadása az 1) napirendben is tárgyalt beruházás megvalósításához. A szabályzatot csak a Nemesgörzsöny Község Önkormányzata és Marcaltő Község Önkormányzata a VP-3307577202 azonosító számú, „Nemesgörzsöny és Marcaltő külterületi útjainak felújítása az alapvető szolgáltatások el” című projekthez kapcsolódóan kell alkalmazni. Ismerteti a tartalmát.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**49/2022. (VIII.4.) önkormányzati határozat**

Nemesgörzsöny Község Önkormányzat Képviselő-testülete úgy döntött hogy elfogadja a „Nemesgörzsöny - Marcaltő külterületén útfelújítás” tárgyú közbeszerzési eljárásra kiterjedően az Eseti Közbeszerzési Szabályzatot az előterjesztésben foglaltaknak megfelelően.

Felelős: polgármester, aljegyző

Határidő:azonnal

**3)„Nemesgörzsöny - Marcaltő külterületén útfelújítás” tárgyú - a közbeszerzésekről szóló 2015. évi CXLIII törvény (továbbiakban: Kbt.) 112. §-a szerinti nyílt közbeszerzési eljárás megindítása**

**Előadó: polgármester**

Tatai László polgármester tájékoztatja a Képviselő-testületet a korábban kiküldött előterjesztés szerint. Ismerteti az eljárás megindításának menetét, feltételeit, szabályait.

Megkérdezi, hogy van-e valakinek kérdése, hozzászólása?

Tatai László polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nemesgörzsöny Község Önkormányzat Képviselő-testülete 3 igen szavazattal, ellenszavazat, tartózkodás nélkül a következő határozatot hozza:

**50/2022. (VIII.4.) önkormányzati határozat**

**„Nemesgörzsöny - Marcaltő külterületén útfelújítás”**

**tárgyú közbeszerzési eljárás indítása”**

Nemesgörzsöny Község Önkormányzatának Képviselő-testülete megtárgyalta az „Nemesgörzsöny - Marcaltő külterületén útfelújítás” című előterjesztést és az alábbi döntést hozta:

**1./**

Nemesgörzsöny Község Önkormányzatának Képviselő-testülete az „Nemesgörzsöny - Marcaltő külterületén útfelújítás” tárgyú Kbt. 112.§ (1) bekezdés b) pontja szerinti nyílt közbeszerzési eljáráshoz kapcsolódó együttműködési megállapodást, eseti közbeszerzési szabályzatot, valamint közbeszerzési dokumentumait megismerte és azokat elfogadta.

A közbeszerzés becsült értéke nettó becsült értéke nettó 234 573 485 Ft + Áfa, amely az alábbiak szerint oszlik meg:

1. rész: Nemesgörzsöny közigazgatási területén útfelújítás: 204.969.358,55 Ft + ÁFA
2. rész: Marcaltő közigazgatási területén útfelújítás 29 604 126,60 Ft + ÁFA

Az ajánlatkérő az ellenszolgáltatást a VP-3307577202 azonosító számú, „Nemesgörzsöny és Marcaltő külterületi útjainak felújítása az alapvető szolgáltatások elérhetőségének javítása érdekében” című projekt keretében elnyert európai uniós támogatásból, ill. saját forrásból finanszírozza. A támogatás intenzitása: 95,00 %.

A jelenleg rendelkezésre álló fedezet összege: 234 573 485 Ft + Áfa, amely az alábbiak szerint oszlik meg:

1. rész: Nemesgörzsöny közigazgatási területén útfelújítás: 204.969.358,55 Ft + ÁFA

2. rész: Marcaltő közigazgatási területén útfelújítás 29 604 126,60 Ft + ÁFA

Az önkormányzat fenntartja a jogot, hogy amennyiben a nyertes ajánlat meghaladja a támogatás mértékét, úgy kiegészítheti a rendelkezésre álló anyagi fedezet mértékét.

A közbeszerzési Bírálóbizottság felkérendő tagjai a következők:

|  |  |  |
| --- | --- | --- |
| **szakember neve** | **tag** | **képviselt szakmai****jogosultság** |
| **Novák Edit** | elnök, ill. tag | jogi szakértelem |
| **Máté Angelika** | tag | pénzügyi szakértelem |
| **Kiss Gergely** | tag | közbeszerzés tárgya szerinti szakértelem |
| **Mester Ákos** | tag | közbeszerzési szakértelem |

A Testület jelen ülésen jóváhagyja tárgyi eljáráshoz kapcsolódó együttműködési megállapodást, eseti közbeszerzési szabályzatot, az eljárást megindító felhívást és a közbeszerzési dokumentációt, egyúttal felhatalmazza a Polgármestert a „Nemesgörzsöny - Marcaltő külterületén útfelújítás” tárgyú - a közbeszerzésekről szóló 2015. évi CXLIII törvény (továbbiakban: Kbt.) 112. §-a szerinti nyílt közbeszerzési eljárással kapcsolatos együttműködési megállapodás, eseti közbeszerzési szabályzat, valamint az eljárás indításához kapcsolódó nyilatkozatok aláírására/megtételére.

Az eljárás Nemesgörzsöny Község Önkormányzata részéről indítható.

Felelős: Polgármester, aljegyző

Határidő: azonnal

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2022. augusztus 3-i nyilvános ülést 10 óra 48 perckor berekeszti.

K.m.f.

Tatai László Ivanics Barbara

 polgármester jegyző

A jegyzőkönyv tartalmáért felel:

Novák Edit

 aljegyző